钦定古今图书集成/方舆汇编/边裔典/第047卷 > 北魏
## 钦定古今图书集成/方舆汇编/边裔典/第047卷 > 北魏

### 太武帝太延 年康国始遣使入贡

按《魏书太武帝本纪》，不载　按《西域列传》：“康国者，康
居之后也。迁徙无常，自汉以来，相承不绝。其王本姓
温，月氏人也。旧居祁连山北昭武城，因被匈奴所破，
西逾葱岭，遂有其国。枝庶各分王，故康国左右诸国，
并以昭武为姓，示不忘本也。王字世夫毕，为人宽厚，
甚得众心。其妻突厥度达可汗女也。都于萨宝水上
阿”禄迪城，多人居，大臣三人共掌国事。其王索发，冠
七宝金花，衣绫罗、锦绣、白叠。其妻有髻，幪以皂巾。丈
夫剪发锦袍，名为“彊国”，西域诸国多归之。米国、史国、
曹国、何国、安国、小安国、那色波国、乌那曷国、穆国皆
归附之。有《胡律》，置于祆祠，将决罚则取而断之，重者
族，次罪者死。贼盗截其足。人皆深目高鼻，多髯。善商
贾，诸夷交易多凑。其国。有大小鼓、琶、琵、五弦、箜篌。婚
姻丧制与突厥同。国。立祖庙，以六月祭之，诸国皆助
祭，奉佛为胡书。气候温，宜五谷勤修，园蔬树木滋茂。
出马、驼、驴、犎、牛、黄金、𥐻沙。香阿薛那，香瑟瑟，《皮》。
锦叠多葡萄酒，富家或致千石，连年不败。太延
中，始遣使贡方物，后遂绝焉。

太延三年者舌国遣使朝献奉汗血马。

按《魏书太武帝本纪》云云。　按《西域传》，太延中，魏德
益以远闻西域龟兹、疏勒、乌孙、悦般、渴槃陁、鄯善、焉
耆、车师、粟特诸国王始遣使来献。世祖以西域汉世
虽通，有求则卑辞而来，无欲则骄慢王命，此其自知
绝远，大兵不可至故也。若报使往来，终无所益，欲不
遣使。有司奏“九国不惮遐崄，远贡方物，当与其进，安
可豫抑后来！”乃从之。于是始遣行人王恩生、许纲等
西使。恩生出流沙，为蠕蠕所执，竟不果达。又遣散骑
侍郎董琬、高明等多赍锦帛，出鄯善招抚九国，厚赐
之。初，琬等受诏便道之国，可往赴之。琬过九国，北行
至乌孙国，其王得朝廷所赐，拜受甚悦，谓琬曰：“传闻
破洛那者，舌皆思魏德，欲称臣致贡，但患其路无由
耳。今使君等既到此，可往二国，副其慕仰之诚。”琬于
是自向破洛那，遣明使者舌乌孙王为发导，译达二
国。琬等宣诏慰赐之。已而琬明东还乌孙、破洛那之
属遣使与琬俱来贡献者十有六国。自后相继而来，
不间于岁，国使亦数十軰矣。又按《西域传》，者舌国，
故康居国，在破洛那西北，去代一万五千四百五十
里。太延三年，遣使朝贡，自是不绝。〈按康国已见前此又言者舌故康居
国或此乃康居故地分为二也〉

### 孝文帝延兴三年十月悉万斤国遣使朝献

按《魏书孝文帝本纪》云云。　按《西域传》。“悉万斤国都
城在悉密西。去代一万二千七百二十里。其国南有
山。名伽色那山出狮子。每使朝贡。”〈按魏书康国已自有传又云者舌居
其故地据唐书康者即元魏悉万斤或一康居分而为三也姑并附之〉

### 承明元年九月悉万斤国遣使朝献

### 太和三年十二月悉万斤国遣使朝贡

太和四年七月悉万斤国遣使朝贡。

太和十一年八月。悉万斤国遣使朝贡。

太和十五年三月悉万斤等国遣使朝贡。

按：以上《魏书孝文帝本纪》云云。

### 宣武帝景明三年悉万斤国遣使朝贡

### 正始四年四月悉万斤国遣使朝献十月悉万斤国遣使朝献

### 永平二年正月悉万斤国遣使朝贡

按：以上《魏书宣武帝本纪》云云。